王一鳳

王一鳳（），字鳴文，直隸大名府開州人，民籍，明朝政治人物。

 生平 
嘉靖四十三年（1564年）甲子科順天府鄉試第八十三名舉人。隆慶二年（1568年）中式戊辰科會試第一百六十名，三甲第一百七十八名進士。历官高平县、莱阳县知县，擢户部主事，升员外郎，德州管倉，被继任主事王乾亨揭发其将库银剪边，十三年十一月被謫山海卫永远充军《明神宗显皇帝实录卷之一百六十二》：万历十三年六月，户部员外郎王一凤德州管仓差满，主事王乾亨往代之。乾亨揭于户部侍郎宋纁，言一凤库银多剪边，数且缩。一凤回部为纁所劾，下法司问。一凤上疏自理，言乾亨昔为监兑，侨寓德州，尝求贷未许。今凤任内积出附馀银若干、粟若干，尽数报部不留，后来支用，益心恨之，故为此揭中伤也。 上令山东巡按御史勘明奏报。十一月，谪王一凤永戍，王乾亨外任。管德州仓主事王乾亨发前差署员外郎王一凤将锭银剪边，勘问有之。一凤坐戍边卫，乾亨亦有旨调外。十七年六月，改山海卫永远充军原任户部员外郎王一凤为终身军。先是一凤管德州仓，以羡银三百馀两报部，接管主事王乾亨衔之，遂揭其将成锭大银剪边藏匿，交代盘诘，方思补偿。事闻，坐以京通临淮徐德六仓有监守盗银三十两以上者永戍，至是一凤奏辩，刑部覆其正数原无短少，赔偿在于额外，似涉有冤，但银有缺边，难泯形迹，请改终身。二十一年二月，谪户部员外郎王一凤戍山海。先是一凤差管德州仓，接管主事王乾亨揭之故也。。

 家族 
曾祖王恭；祖父王𧴛；父王繼仁。前母杜氏；母武氏。具庆下。弟王一鴻。

参考文献

Y
Category:明朝高平縣知縣
Category:明朝萊陽縣知縣
Category:明朝户部员外郎
Category:明朝戶部主事